കര്ഷക സമരം തിക്രി, ഗാസിപ്പൂര് അതിര്ത്തികളില് ബാരിക്കേഡുകള് നീക്കി, പാര്ലമെന്റിലേക്ക് ട്രാക്ടര് മാര്ച്ചെന്ന് കര്ഷകര് ദില്ലി: കര്ഷക സമരം Farmers Protest നടക്കുന്ന ഗാസിപുര് തിക്രി അതിര്ത്തികളിലെ ബാരിക്കേഡുകള് നീക്കി ദില്ലി പൊലീസ് delhi police. ദേശീയ പാതകളിലെ ഗതാഗതം പുനസ്ഥാപിക്കാനാണ് നടപടിയെന്ന് പൊലീസ് വ്യക്തമാക്കി. അതേസമയം നിയന്ത്രണങ്ങള് നീക്കിയതോടെ പാര്ലമെന്റിലേക്ക് ട്രാക്ടര് മാര്ച്ച് നടത്തുമെന്ന് രാകേഷ് ടിക്കായത്ത് Rakesh Tikait പറഞ്ഞു. ദില്ലി അതിര്ത്തികളിലെ സമരം ഒരു വര്ഷം പൂര്ത്തിയാകുമ്ബോള് ഭാവി സമരപരിപാടികള് ആലോചിക്കാന് സംയുക്ത കിസാന് മോര്ച്ച യോഗം ചേരും. തുടര് പ്രതിഷേധങ്ങളും യുപി മിഷന് പ്രചാരണവും ചര്ച്ചയാകും. മാറ്റി വച്ച ലക്നൌ മഹാപഞ്ചായത്ത് അടുത്ത മാസം 22 ന് നടത്തുമെന്ന് കര്ഷക സംഘടനകള് അറിയിച്ചു. ഹരിയാനയിലെ ബഹദൂര്ഘട്ടില് കര്ഷക സമരത്തില് പങ്കെടുത്ത് മടങ്ങിയ മൂന്ന് വനിതാ കര്ഷകര് ട്രക്ക് ഇടിച്ച് മരിച്ചു. ഇന്നലെ രാവിലെ 6.30 ഓടെയായിരുന്നു അപകടം. പഞ്ചാബ് സ്വദേശികളായ അമീര്ജിത്ത് കൌര്, ഗുര്മീല് കൌര്, ഹര്ന്ദീര് കൌര് എന്നിവരാണ് മരിച്ചത്. അമിതവേഗത്തിലെത്തിയെ ട്രക്ക് ഡിവൈഡറിലേക്ക് പാഞ്ഞുകയറി സ്ത്രീകളെ ഇടിച്ച് തെറിപ്പിക്കുകയായിരുന്നു. അപകട സമയത്ത് സ്ത്രീകള് ഡിവൈഡറില് ഇരിക്കുകയായിരുന്നുവെന്നാണ് റിപ്പോര്ട്ട്. അപകടത്തിന് പിന്നാലെ ഡ്രൈവര് സംഭവ സ്ഥലത്ത് നിന്ന് ഓടി രക്ഷപ്പെട്ടു. പരിക്കേറ്റ മറ്റ് മൂന്ന് പേര് ചികിത്സയിലാണ്. അപകടത്തില് കര്ഷകസംഘടനകള് ദൂരുഹത ആരോപിച്ചതോടെ പൊലീസ് അന്വേഷണം തുടങ്ങി. നേരത്തേയും സമാന സംഭവങ്ങള് കഷകസമരത്തിനിടെ ഉണ്ടായിരുന്നു. ഒക്ടോബര് മൂന്നിന് ലഖിംപുര് ഖേരിയില് കര്ഷക സമരത്തിലേക്ക് വാഹനവ്യൂഹം ഇടിച്ച് കയറിയതിനെ തുടര്ന്ന് കര്ഷകരടക്കം എട്ടുപേരാണ് കൊല്ലപ്പെട്ടത്. കര്ഷകരെ വാഹനമിടിച്ച് കൊലപ്പെടുത്തിയ സംഭവത്തില് ഗൂഡാലോചന നടത്തിയത് കേന്ദ്ര മന്ത്രി അജയ് മിശ്രയെന്നാണ് കര്ഷകരുടെ ആരോപണം. കര്ഷകരെ ഇടിച്ച വാഹനത്തില് ഉണ്ടായിരുന്ന അജയ് മിശ്രയുടെ മകന് ആശിശ് മിശ്രയെ പൊലീസ് അറസ്റ്റ് ചെയ്തിരുന്നു. കര്ഷക സമരത്തില് പങ്കെടുത്ത് മടങ്ങിയ മൂന്ന് വനിതാ കര്ഷകരുടെ മേല് ട്രക്ക് പാഞ്ഞുകയറി, ദാരുണാന്ത്യം Last Updated Oct 29, 2021, 1:24 PM IST farmers protest കര്ഷക പ്രതിഷേധം